section_heading: Povijest
paragraph_text: Tijekom velikosrpske agresije, ovaj list postaje izrazito nacionalno orijentiran. Crkveni autori su novu hrvatsku državu odmah usporedili s ustaškom Nezavisnom Državom Hrvatskom. U "Pravoslavlju" je 15. ožujka 1991. godine objavljen tekst vladike Lukijana slavonskog pod naslovom "Antisrpsko nastupanje ustaške države". Crkvena štampa je mnogo uradila na ubeđivanju srpskog naroda u ustaštvo novih hrvatskih vlasti. Na naslovnoj strani "Pravoslavlja" od 1. studenog 1991. godine je objavljeno pismo patrijarha Pavla lordu Carringtonu u kom se kaže da "Srbi ne mogu da žive sa Hrvatima ni u kakvoj državi. Ni u kakvoj Hrvatskoj." i da "Delovi Hrvatske moraju biti pripojeni matici srpskog naroda, Republici Srbiji". Nakon pada Vukovara 18. studenog 1991. 'Pravoslavlje' je objavilo da deca Vukovara dišu radošću i srećom jer su oslobođena. Nakon referenduma za nezavisnost BiH, glavni urednik "Pravoslavlja" Dragan Terzić je u ožujku 1992. pisao da bi Srbi u BiH imali isti status koji imaju kršćani u islamskim zemljama, tj. “bili bi robovi", što su već iskusili tijekom islamske okupacije. Uoči prvih sukoba u Bosni, "Pravoslavlje" 15. ožujka 1992. piše da rat ne mora nužno biti loš, i da mir ne mora nužno biti dobar, već ovisi od sadržaja kojim su ispunjeni.<ref>"Pravoslavlje" 15. ožujka 1992.